André Almeida. André Gomes Magalhães de Almeida (1990-yil 10-sentyabrda tugʻilgan) — portugaliyalik professional futbolchi, Benfika uchun asosan oʻng qanot himoyachisi, yoki yarim himoyachi va jamoa sardori sifatida maydonga tushadi. U 2013-yildan 2015-yilgacha Portugaliya terma jamoasi safida 8 oʻyin oʻtkazgan. Jamoalardagi faoliyati. Belenenses. Oʻzining tugʻilgan shahri Lissabonda uchta yoshlar klubida oʻynaganidan soʻng, Almeyda Belenenses bilan toʻliq shartnoma imzolagan. U oliy diviziondagi debyutini 2009-yil 11-yanvarda Rio Avega qarshi 0:1 hisobidagi magʻlubiyatli uchrashuvda bir daqiqa oʻynab oʻtkazgan oʻzining birinchi toʻliq mavsumini 20 oʻyin va bir gol bilan yakunlagan, uning klubi quyi ligaga tushib ketgan. Almeyda 2010-11-yilgi mavsumda 18 oʻyinda maydonga tushgan va ikki marta gol urgan, ammo Belenenses ikkinchi ligada atigi 13-oʻrinni egallagan holos. Benfika. Almeyda 2011-yilning yozida SL Benfika bilan shartnoma imzolagan va darhol yuqori saviyadagi UD Leiria jamoasiga ijaraga berilgan. Ammo dekabr oyida Bemnika klubi tomonidan chaqirib olingan. Mavsum oxirigacha asosiy jamoa uchun toʻrtta rasmiy oʻyinda maydonga tushgan, shu jumladan 90 daqiqa davomida Santa Klara ustidan 2:0 hisobida gʻalaba qozongan oʻyinda harakat qilgan. Oʻsha mavsumda „Benfika“ ketma-ket toʻrtinchi marta ichki liga kubogini qoʻlga kiritgan. Almeyda 2012-13-yilgi mavsumni Benfika B bilan ikkinchi divizionda boshlagan. Biroq, yozgi transfer oynasining soʻnggi daqiqalarida Xavi Garsiya va Aksel Vitselning sotuvidan soʻng, u oʻng qanotda va markaziy yarim himoyada Maksi Pereyraga zaxira sifatida muntazam ravishda asosiy tarkibga chaqirila boshlangan. Almeyda UEFA Chempionlar Ligasidagi debyutini 2012-yilning 19-sentyabrida „Seltik“ga qarshi oʻyinda (0:0) oʻtkazgan. Shuningdek, u ikki jamoa oʻrtasidagi guruh bosqichining ikkinchi oʻyinida toʻliq 90 daqiqa oʻynagan va 2:1 hisobida muvaffaqiyat qozongan. Ikkala holatda ham himoyaning oʻng tomonida oʻynagan. 2017-yilning 18-yanvarida Almeyda „Benfika“ safidagi ilk golini Tasa de Portugaliya chorak finalida " Leyxoes "ga qarshi oʻyinda (6:2) kiritgan. 2021-yilning iyunida Jardel ketganidan keyin Almeyda jamoa sardoriga aylangan. Xalqaro karyera. Almeyda barcha yoshlar toifalarida Portugaliya uchun 30 ta oʻyin oʻtkazgan, shu jumladan 21 yoshgacha boʻlganlar uchun 17 ta oʻyinda maydonga tushgan. U 2013-yil 11-oktyabrda terma jamoada debyut qilgan va 2014-yil FIFA Jahon chempionati saralash bosqichida Isroilga qarshi 1:1 hisobida yakunlangan oʻyinda oʻng qanot himoyachisi sifatida toʻliq 90 daqiqa harakat qilgan. 2014-yil 19-may kuni Almeyda murabbiy Paulo Bento tomonidan Braziliyadagi turnir uchun yakuniy 23 kishilik tarkibga kiritilgan. U musobaqadagi debyutini 16-iyun kuni oʻtkazgan va guruh bosqichida Germaniyaga 0:4 hisobida magʻlub boʻlgan uchrashuvda ikkinchi boʻlimda jarohat olgan Fabio Koentrau oʻrniga maydonga tushgan. Yutuqlar. Benfika